open-index/open-wikipedia-markdown huggingface dataset:
জলিল খায়াত মসজিদ

**জলিল খায়াত মসজিদ** () ইরাকি কুর্দিস্তানের আর্বিলে অবস্থিত একটি সুন্নি ইসলামি মসজিদ। এটি আর্বিল শহরের বৃহত্তম মসজিদ। ২০০৫ সালে মারা যাওয়া জলিল খায়াত মসজিদটি শুরু করেছিলেন এবং ২০০৭ সালে তার ছেলেদের দ্বারা তাদের বাবার স্মরণে মসজিদটি সম্পন্ন হয়েছিলো।

## স্থাপত্যশৈলী
মসজিদের স্থাপত্যশৈলী কায়রোর মুহাম্মদ আলীর মসজিদ এবং ইস্তাম্বুলের সুলতান আহমেদ মসজিদের সাথে সাদৃশ্যপূর্ণ। এই মসজিদের ভিতরের অংশকে অন্যতম সুন্দর অংশ হিসেবে উল্লেখ করা হয়েছে। আল-খায়াত নির্মাণ সংস্থা জানিয়েছে যে মসজিদের ভবনটি ইসলামী স্থাপত্য ও আল-আব্বাসী নকশার উপর নির্ভর করে এবং গম্বুজগুলো উসমানী নকশার আদলে তৈরি। মূল গম্বুজের উচ্চতা , ব্যাস । মসজিদটি  এবং এতে প্রায় ১,৫০০ থেকে ২,০০০ মুসল্লি একসাথে সালাত আদায় করতে পারে।

## চিত্রশালা

চিত্র:Jalil Khayat Mosque in Erbil 02.jpg|জলিল খায়াত মসজিদের গম্বুজের অভ্যন্তরীণ দৃশ্য


## আরও দেখুন
* ইরাকে ইসলাম
* ইরাকের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:আব্বাসীয় স্থাপত্য
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ইরাকের সুন্নি মসজিদ
বিষয়শ্রেণী:ইরাকের উসমানীয় মসজিদ
ডালাস/ফোর্ট ওয়ার্থ আন্তর্জাতিক বিমানবন্দর

**ডিএফডাব্লু বিমানবন্দর** হিসাবে পরিচিত **ডালাস/ফোর্ট ওয়ার্থ আন্তর্জাতিক বিমানবন্দর**  হল যুক্তরাষ্ট্রের টেক্সাস রাজ্যের ডালাস–ফোর্ট ওয়ার্থ মেট্রোপ্লেক্স অঞ্চলে উড়ান পরিষেবা পরিবেশনকারী প্রাথমিক আন্তর্জাতিক বিমানবন্দর।

এটি আমেরিকান এয়ারলাইন্সের বৃহত্তম ঘাঁটি এবং বিমানসংস্থাটির সদর দফতর বিমানবন্দরের নিকটে অবস্থিত। এটি ২০১৯ সালের হিসাবে বিমান চলাচলের সংখ্যা অনুযায়ী করে বিশ্বের তৃতীয় ব্যস্ততম বিমানবন্দর এবং যাত্রী সংখ্যা অনুযায়ী বিশ্বের দশম ব্যস্ততম বিমানবন্দর। এটি যুক্তরাষ্ট্রের নবম ব্যস্ততম আন্তর্জাতিক প্রবেশদ্বার এবং টেক্সাসের দ্বিতীয় ব্যস্ততম আন্তর্জাতিক প্রবেশদ্বার।  ডেল্টার আটলান্টার ঘাঁটির পরে ডিএফডাব্লুতে আমেরিকান এয়ারলাইন্স বিশ্ব ও মার্কিন যুক্তরাষ্ট্রের দ্বিতীয় বৃহত্তম একক বিমান ঘাঁটি পরিচালনা করে। ডিএফডব্লুিউ ২০১৯ সালে ৭,৫০,৬৬,৯৫৬ জন যাত্রী পরিবহন করে ৪৫ বছরের ইতিহাসে একটি নতুন যাত্রী পরিবহনের রেকর্ড স্থাপন করে।

ডিএফডব্লুিউ প্রধান শহর ডালাস ও ফোর্ট ওয়ার্থের মধ্যে প্রায় সমান অংশে অবস্থিত ও ডালাস ও টারান্ট কাউন্টির অংশ জুড়ে ছড়িয়ে পড়ে এবং বিমানবন্দরটির মধ্যে এরভিং, ইউলিস, গ্রাপভিন ও কোপেল শহরগুলির কিছু অংশ অন্তর্ভুক্ত রয়েছে। ডিএফডব্লুিউ ১৭,২০৭ একর (৬,৯৬৩ হেক্টর; ২৭ বর্গমাইল) ক্ষেত্রফলের সাথে ম্যানহাটন দ্বীপের চেয়ে বৃহৎ এবং ক্ষেত্রফল অনুযায়ী ডেনভার আন্তর্জাতিক বিমানবন্দরের পরে আমেরিকা যুক্তরাষ্ট্রের দ্বিতীয় বৃহত্তম বিমানবন্দর। এটির নিজস্ব ডাক ঘরের জিপ কোড হল ৭৫২৬১ এবং মার্কিন ডাকবিভাগ শহরের মর্যাদার ("ডিএফডাব্লু এয়ারপোর্ট, টিএক্স") পাশাপাশি নিজস্ব পুলিশ, অগ্নিকাণ্ড সুরক্ষা ও জরুরি চিকিৎসা পরিষেবা রয়েছে। বিমানবন্দরের পরিচালনা পর্ষদের সদস্যদের বিমানবন্দরের চারটি প্রতিবেশী শহর থেকে আবর্তনের ভিত্তিতে নির্বাচিত ভোটারবিহীন সদস্যদের সাথে সাথে "মালিক শহর" ডালাস ও ফোর্ট ওয়ার্থের থেকে নিয়োগ করা হয়।

২০২০ সালের জানুয়ারি মাস অনুসারে, ডিএফডব্লিউ বিমানবন্দরটি থেকে ৬৭ আন্তর্জাতিক ও মার্কিন যুক্তরাষ্ট্রের মধ্যে ১৯৩ টি অভ্যন্তরীণ গন্তব্য সহ মোট ২৬০ টি গন্তব্যে উড়ান পরিষেবা চালু রয়েছে। বিমানবন্দরটি ২০০ টি গন্তব্যে উড়ান পরিষেবা প্রদানকারী বিশ্বব্যাপী অল্প কিছু বিমানবন্দরে একটি।

## তথ্যসূত্র

## বহিঃসংযোগ

* 

বিষয়শ্রেণী:১৯৭৪-এ প্রতিষ্ঠিত বিমানবন্দর
বিষয়শ্রেণী:১৯৭৪-এ টেক্সাসে প্রতিষ্ঠিত
সিলেট-১৪

**সিলেট-১৪** আসন ছিল বাংলাদেশের জাতীয় সংসদের নির্বাচনী এলাকার একটি। এটি সিলেট জেলায় অবস্থিত জাতীয় সংসদের আসন ছিল।

## সীমানা

## ইতিহাস
সিলেট-১৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।

## নির্বাচিত সাংসদ

## নির্বাচন

## তথ্যসূত্র


## বহিঃসংযোগ

* সেফোস "গণপ্রজাতন্ত্রী বাংলাদেশ" 

বিষয়শ্রেণী:সিলেট জেলার জাতীয় সংসদীয় বিলুপ্ত আসন
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:১৯৮৪-এ বিলুপ্ত
আমেরিকান এয়ারলাইন্স

**আমেরিকান এয়ারলাইন্স, ইনক.** (এএ) ডালাস-ফোর্ট ওয়ার্থ মেট্রোপ্লেক্সের মধ্যে টেক্সাসের ফোর্ট ওয়ার্থে অবস্থিত একটি প্রধান আমেরিকান বিমান সংস্থা। এটি বহরের আকার, নির্ধারিত উড়ানের যাত্রী সংখ্যা ও উপার্জন অনুযায়ী বিশ্বের বৃহত্তম বিমান সংস্থা। আমেরিকান, তার আঞ্চলিক অংশীদারদের সাথে ৫০ টিরও বেশি দেশের প্রায় ৩৫০ টি গন্তব্যে প্রতিদিন প্রায় ৬,৮০০ টি উড়ানের মাধ্যমে একটি বিস্তৃত আন্তর্জাতিক ও দেশীয় নেটওয়ার্ক পরিচালনা করে। আমেরিকান এয়ারলাইন্স বিশ্বের তৃতীয় বৃহত্তম বিমান সংস্থার জোট *[[ওয়ানওয়ার্ল্ড]] জোট*-এর প্রতিষ্ঠাতা সদস্য। আঞ্চলিক পরিষেবাটি আমেরিকান ঈগল নামে স্বতন্ত্র ও সহায়ক সংস্থা দ্বারা পরিচালিত হয়।

আমেরিকান এয়ারলাইন্স ও আমেরিকান ঈগল ১০ টি ঘাঁটির মাধ্যমে পরিচালিত হয়; এর বৃহত্তম ঘাঁটিটি ডালাস/ফোর্ট ওয়ার্থ (ডিএফডাব্লু) রয়েছে। বিমানসংস্থাটি দৈনিক গড়ে ৫,০০,০০০ জনেরও বেশি যাত্রীর সাথে বছরে ২০০ মিলিয়নেরও বেশি যাত্রী পরিচালনা করে। ২০১৯ সালের হিসাবে, সংস্থাটি প্রায় ১, ৩০,০০০ জনকে নিয়োগ করেছে।

আমেরিকান এয়ারলাইন্সের ঘাঁটি ও রক্ষণাবেক্ষণের স্থানগুলি ছাড়াও তুলসায় বিমান সংস্থাটি প্রাথমিক এবং বৃহত্তম রক্ষণাবেক্ষণ ও মেরামতের কাজের (এমআরও) ঘাঁটি পরিচালনা করে।

## তথ্যসূত্র


বিষয়শ্রেণী:আইএটিএ সদস্য
নূর আহমদ (আফগান ক্রিকেটার)

**নূর আহমদ লকনওয়াল** (; জন্ম ৩ জানুয়ারি ২০০৫) একজন আফগান ক্রিকেটার।> ২০১৯ এর ৮ অক্টোবর, মিস আইনাক নাইটসের হয়ে ২০১৯ স্পাগিজা ক্রিকেট লিগ প্রতিযোগিতায় টুয়েন্টি২০ ক্রিকেটে অভিষেক করেন।
২০১৯ এর ডিসেম্বরে, ২০২০ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য আফগানিস্তান স্কোয়াডে তাকে অন্তর্ভুক্ত করা হয়। ২০২০ এর জুলাইয়ে, ক্যারিবিয়ান ক্রিকেট লিগ প্রতিযোগিতার জন্য সেন্ট লুচিয়া যোকস দলে মনোনীত হন। মিস আইনাক নাইটসের হয়ে ১৪ অক্টোবর ২০২০ তারিখে ২০২০ গাজী আমানুল্লাহ খান আঞ্চলিক একদিনের প্রতিযোগিতায় লিস্ট এ তে ক্রিকেট অভিষেক হয় তার।

২০২০ এর ডিসেম্বরে, মাত্র ১৫ বছর বয়সে অস্ট্রেলিয়ায় অনুষ্ঠিত ২০২০-২১ বিগ ব্যাশ লিগ আসর খেলতে মেলবোর্ন রেনেগেডসের সাথে চুক্তিবদ্ধ হন।

## ক্যারিয়ার
প্রথম শ্রেণীর ক্রিকেটে তিনি ২০১৯ সালের ২৯ এপ্রিল আহমাদ শাহ আবদালি টুর্নামেন্টে কাবুল রিজিয়নের হয়ে খেলেন। তার টি২০ ডেবিউ সম্পন্ন হয় ২০১৯ সালের ৮ অক্টোবর, শপাগিজা ক্রিকেট লিগে মিস আইনাক নাইটস দলের হয়ে।

২০১৯ এর ডিসেম্বরে, ২০২০ আন্ডার-১৯ ক্রিকেট বিশ্বকাপের আফগানিস্তান দলে তাকে সুযোগ দেওয়া হয়। ২০২০ এর জুলাইয়ে ক্যারিবিয়ান প্রিমিয়ার লিগে সেন্ট লুসিয়া জুকস দলে খেলেন। ২০২০ এর অক্টোবরে গাজি আমানুল্লাহ খান রিজিওনাল ওয়ানডে টুর্নামেন্টে খেলেন।

২০২০ এর ডিসেম্বরে, ১৫ বছর বয়সে মেলবোর্ন রেনেগেডস দলের হয়ে অস্ট্রেলীয় বিগ ব্যাশ লিগে খেলার সুযোগ পান। ২০২১ এর মার্চে, ইন্ডিয়ান প্রিমিয়ার লিগে চেন্নাই সুপার কিংস দলের নেট বোলার হিসেবে তাকে অন্তর্ভুক্ত করা হয়। ২০২১ এর জুনে, পাকিস্তান প্রিমিয়ার লিগে করাচি কিংসের হয়ে খেলেন।

২০২১ এর জুলাইয়ে, পাকিস্তানের বিরুদ্ধে একদিনের আন্তর্জাতিক ক্রিকেটে আফগানিস্তান দলে তার নাম অন্তর্ভুক্ত করা হয়। ২০২১ সালের ডিসেম্বরে, ওয়েস্ট ইন্ডিজে অনুষ্ঠিত ২০২২ অনুর্দ্ধ-১৯ ক্রিকেট বিশ্বকাপে তার নাম অন্তর্ভুক্ত করা হয়েছিল। ২০২২ পাকিস্তান সুপার লিগে কোয়েটা গ্লাডিয়েটর্সে খেলার জন্য নাম লেখান। ২০২২ এর ১২ ফেব্রুয়ারিতে লাহোরের গাদ্দাফি স্টেডিয়ামে ইসলামাবাদ ইউনাইডেটের বিরুদ্ধে ডেবিউ করেন।

২০২২ এর ফেব্রুয়ারিতে ইন্ডিয়ান প্রিমিয়ার লিগের গুজরাত টাইটান্স দল তাকে কিনে নেয়।

## আন্তর্জাতিক ক্যারিয়ার

২০২২ এর মে মাসে, জিম্বাবুয়ে সফরে আফগান টি২০ ক্রিকেট দলের হয়ে খেলেন এবং ওডিআই দলেও সংরক্ষিত খেলোয়াড় হিসেবে উপস্থিত ছিলেন। ২০২২ এর ১৪ জুন জিম্বাবুয়ে জাতীয় ক্রিকেট দলের বিরুদ্ধে টি২০ তে ডেবিউ করেন।

আহমাদ একদিনের আন্তর্জাতিক ক্রিকেট ম্যাচে ডেবিউ করেন ২০২২ সালের ৩০ নভেম্বর, শ্রীলঙ্কার বিরুদ্ধে। ২০২৩ এর ২৩ অক্টোবর ভারতে অনুষ্ঠিত ওডিআই ক্রিকেট বিশ্বকাপে পাকিস্তানের বিরুদ্ধে খেলেন। টুর্নামেন্টে সবচেয়ে কমবয়সী ক্রিকেটার হিসেবে (মাত্র ১৮ বছর বয়সে) তিনি বিশ্বকাপে অভিষেক করেন।

## পাদটীকা

## তথ্যসূত্র

## বহিঃসংযোগ
* 

বিষয়শ্রেণী:২০০৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান ক্রিকেটার
বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:কাবুল জোয়ানানের ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:মেলবোর্ন রেনেগেডসের ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:গালে গ্ল্যাডিয়েটর্সের ক্রিকেটার
বিষয়শ্রেণী:গুজরাত টাইটান্সের ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:সেন্ট লুসিয়া কিংসের ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:ডাম্বুলা আউরার ক্রিকেটার
জিদ্দি মামা

***জিদ্দি মামা*** হচ্ছে ২০১২ সালে মুক্তিপ্রাপ্ত একটি বাংলাদেশী মারপিটধর্মী নাট্য চলচ্চিত্র। চলচ্চিত্রটি পরিচালনা করেছেন শাহাদাত হোসেন লিটন এবং প্রযোজনা করেছে চিত্রালী কথাচিত্র। এতে কেন্দ্রীয় চরিত্রে অভিনয় করেছেন শাকিব খান, অপু বিশ্বাস, রুমানা খান ও মিশা সওদাগর। এছাড়াও পার্শ্বচরিত্রে অভিনয় করেছেন সাদেক বাচ্চু, কাবিলা, সিরাজ হায়দার ও মিশা সওদাগর সহ আরও অনেকে।

চলচ্চিত্রটি চিরঞ্জীবী অভিনীত ২০০৫ সালে মুক্তিপ্রাপ্ত তেলুগু *জয় চিরঞ্জীবা* চলচ্চিত্রের অনানুষ্ঠানিক পুনঃনির্মাণ। চলচ্চিত্রটি *ভুলব না তোমাকে* শিরোনামে চিত্রগ্রহণ শুরু হলেও পরবর্তী সময়ে গল্পের সঙ্গে সামঞ্জস্যতা রেখে নাম পরিবর্তন করে *জিদ্দি মামা* রাখা হয়।

## ভূমিকা
অবৈধ অস্ত্র ব্যবসায়ীর গুলিতে মারা যায় এক শিশুকন্যা। এক সময় তার মামা আগুন (শাকিব খান) বিষয়টি জানতে পেরে মরিয়া হয়ে ওঠে ভাগনে হত্যার প্রতিশোধ নিতে।

## অভিনয়
*শাকিব খান - আগুন
*অপু বিশ্বাস - নীলিমা
* রুমানা খান - রোজলিন
*মিশা সওদাগর - আসলাম, একজন আন্তর্জাতিক অস্ত্র চোরাচালান ব্যবসায়ী
*সাদেক বাচ্চু - জাফর
*কাবিলা - আবুল, আগুনের বড় ভাই
*সিরাজ হায়দার - একজন ডাক্তার

## প্রযোজনা
চলচ্চিত্রটির চিত্রনাট্য তৈরি হয়েছে মামা-ভাগ্নিকে ঘিরে। আগুন নামের একজনের ভাগ্নি অস্ত্র ব্যবসায়ীদের হাতে নিহত হলে, প্রতিশোধ নেওয়ার জন্য সে মরিয়া হয়ে ওঠেন। আর এ কারণেই এর নাম পরিবর্তন করে *জিদ্দি মামা* রাখা হয়েছে।
এ বিষয়ে পরিচালক শাহাদাত হোসেন লিটন জানান, "এর আগে ছবিটির নাম ছিলো ‘ভুলবো না তোমাকে’ তবে শুটিং শুরুর পরে সিনোমটির নাম পরিবর্তন করে রাখা হয় ‘জিদ্দি মামা’।" ২০১২ সালের সেপ্টেম্বরে চলচ্চিত্রটি বাংলাদেশ চলচ্চিত্র সেন্সর বোর্ড থেকে মুক্তির ছাড়পত্র পায়।

## সঙ্গীত

চলচ্চিত্রটির সুর ও সঙ্গীতায়োজন করেছেন আলী আকরাম শুভ এবং সবগুলো গানের গীত রচনা করেছেন কবির বকুল।

## মুক্তি
চলচ্চিত্রটি ২০১২ সালের ২৭ অক্টোবর ঈদুল আজহা উপলক্ষে বাংলাদেশে মুক্তি পায়। এটি বক্স অফিসে প্রত্যাশিত ব্যবসা করতে পারেনি।

## তথ্যসূত্র

## বহিঃসংযোগ

* 
*
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:২০১২-এর মারপিটধর্মী নাট্য চলচ্চিত্র
বিষয়শ্রেণী:বাংলাদেশী মারপিটধর্মী নাট্য চলচ্চিত্র
বিষয়শ্রেণী:২০১০-এর দশকের বাংলাদেশী চলচ্চিত্র
হলুদবনি

***হলুদবনি*** হচ্ছে ২০২০ সালে মুক্তিপ্রাপ্ত একটি ইন্দো-বাংলাদেশ যৌথ প্রযোজনার চলচ্চিত্র। এতে তিনটি প্রধান চরিত্রে অভিনয় করেছেন বাংলাদেশের নুসরাত ইমরোজ তিশা, কলকাতার পরমব্রত চট্টোপাধ্যায় ও পাওলি দাম। সুকান্ত গঙ্গোপাধ্যায়ের "হলুদবনি" উপন্যাস অবলম্বনে চলচ্চিত্রটি করেছেন যৌথভাবে পরিচালনা তাহের শিপন এবং ভারতের মুকুল রায় চৌধুরী।

## সারসংক্ষেপ
হলুদবনি ভারতের পূর্বী সিংহভূম জেলায় অবস্থিত পাহাড়টিলায় ঘেরা একটি অঞ্চল। এটি ভারতের ঝাড়খণ্ড প্রদেশে অবস্থিত। জায়গাটি ততটা জনবহুল না হলেও প্রাকৃতিক সৌন্দর্য্যে ঘেরা। কস্তুরীর (পাওলি দাম) ছোটবেলা এরকম একটি জায়গায় কেটেছে। বর্তমানে তিনি একজন সফল কর্মজীবী, জীবনে তার অর্থ, ঐশ্বর্য ও সম্মানের কোনো অভাব নেই। তবে অভাব একটা আছে, সঙ্গী। তাই একাকীত্বের টানে তিনি ফিরে যান তার সেই ছোটবেলার জায়গায়। তো সেখানে গিয়ে কি কি হয় এবং তার গল্পে পলাশ (পরমব্রত চট্টোপাধ্যায়) ও অণু (নুসরাত ইমরোজ তিশা) কীভাবে জড়িয়ে যায়, সেটাই দেখতে পাওয়া যাবে এই চলচ্চিত্রে।

## অভিনয়
* পরমব্রত চট্টোপাধ্যায় - পলাশ
* নুসরাত ইমরোজ তিশা - অণু
* পাওলি দাম - কস্তুরি
* সোমা চক্রবর্তী - অণুর মা

## মুক্তি
চলচ্চিত্রটি ২০২০ সালের ৬ মার্চ বাংলাদেশের দুটি প্রেক্ষাগৃহে মুক্তি পায়।

## তথ্যসূত্র

## বহিঃসংযোগ

* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:ইন্দো-বাংলাদেশ যৌথ প্রযোজনার চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
নো ল্যান্ডস ম্যান

**নো ল্যান্ডস ম্যান** (অর্থ *ভূমিহীন পুরুষ*) হল ২০২১ সালের একটি মার্কিন-বাংলাদেশী-ভারতীয় নাট্যধর্মী চলচ্চিত্র। এটি রচনা ও পরিচালনা করেন মোস্তফা সরয়ার ফারুকী। চলচ্চিত্রটির গল্প একজন দক্ষিণ এশীয় পুরুষের ভ্রমণের উপর ভিত্তি করে তৈরি, যুক্তরাষ্ট্রে অস্ট্রেলীয় এক তরুণীর সঙ্গে সাক্ষাতের পর তার জীবনটা অদ্ভুতভাবে বদলে যায়। চলচ্চিত্রের কাহিনী ফ্যাসিবাদ এবং পরিচয় সংকট নিয়ে তৈরি। এতে অভিনয় করেছেন নওয়াজুদ্দীন সিদ্দিকী, ঈশা চোপড়া, তাহসান রহমান খান প্রমুখ। মার্কিন যুক্তরাষ্ট্র, ভারত ও বাংলাদেশের যৌথ প্রযোজনায় চলচ্চিত্রটি প্রযোজনা করেন মোস্তফা সরওয়ার ফারুকী, মেরিনা ফার্নান্দেজ ফেরি, এ আর রহমান, শ্রীহরি সাঠে, নওয়াজউদ্দিন সিদ্দিকী এবং নুসরাত ইমরোজ তিশা। এ আর রহমানও এই চলচ্চিত্রে সঙ্গীত শিল্পী হিসেবে যোগ দেন।

২০২১ সালের ৬-১৫ অক্টোবর অনুষ্ঠিত ২৬তম বুসান আন্তর্জাতিক চলচ্চিত্র উৎসবে 'এশীয় চলচ্চিত্রের একটি জানান' বিভাগে এর প্রিমিয়ার হয়।

## অভিনয়ে

## প্রাক-নির্মাণ
২০১৪ সালে, বুসান আন্তর্জাতিক চলচ্চিত্র উৎসবে এশীয় প্রকল্প মার্কেটের অংশ হিসেবে, মোশন পিকচার অ্যাসোসিয়েশন এবং এশিয়া প্যাসিফিক স্ক্রিন অ্যাওয়ার্ডসে চলচ্চিত্রটিকে স্ক্রিপ্ট ডেভেলপমেন্ট ফান্ড প্রদান করা হয়। এটি ভারতের চলচ্চিত্র বাজারের সেরা প্রকল্প হিসাবেও নির্বাচিত হয়েছিল। চলচ্চিত্রটি মার্কিন যুক্তরাষ্ট্র, অস্ট্রেলিয়া ও ভারতের বিভিন্ন স্থানে চিত্রায়িত হয়।

## মুক্তি

২০২১ সালের ৬-১৫ অক্টোবর পর্যন্ত অনুষ্ঠিত ২৬তম বুসান আন্তর্জাতিক চলচ্চিত্র উৎসবে 'এশীয় চলচ্চিত্রের একটি জানালা' বিভাগে নো ল্যান্ডস ম্যানের প্রিমিয়ার হয়। এই চলচ্চিত্রটি বুসান আন্তর্জাতিক চলচ্চিত্র উৎসবে কিম জিসেক পুরস্কারের জন্যও মনোনীত হয়।

## মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:২০২১-এর চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:মোস্তফা সরয়ার ফারুকী পরিচালিত চলচ্চিত্র
বিষয়শ্রেণী:ভারতে ধারণকৃত চলচ্চিত্র
বিষয়শ্রেণী:মার্কিন যুক্তরাষ্ট্রে ধারণকৃত চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:অস্ট্রেলিয়ায় ধারণকৃত চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
পর্ব

**পর্ব** () হলো একটি বৃহত্তর নাটকীয় কাজ বা ডকুমেন্টারি পণ্যের বর্ণনামূলক ইউনিট বা অংশ। পর্ব রেডিও, টেলিভিশন বা ইন্টারনেটে ব্যবহার/সম্প্রচারের উদ্দেশ্যে ধারাবাহিক ভাবে উৎপাদন করা হয়।

পর্ব শব্দটি গ্ৰীক ভাষা থেকে উদ্ভূত হয়েছে। (/ *Epeisódion)* শব্দের অর্থ একটি গ্রিক ট্র্যাজেডিতে দুটি গান বা ওডের মধ্যে সমন্বিত উপাদান। এটি *[[:wiktionary:ep|এপি]]* () এর *বহুবচন* হিসাবে ব্যবহৃত হয়।

একটি বৃহত্তর নাটকীয় কাজের মধ্যে একটি পর্ব হ'ল সুসংগত আখ্যান ইউনিট এটি ঘন ঘন টেলিভিশন বা রেডিও ধারাবাহিকের ইউনিটগুলি বর্ণনা করতে ব্যবহৃত হয় যা আরও দীর্ঘতর সিরিজ গঠনের উদ্দেশ্যে পৃথকভাবে প্রচারিত হয়। সাধারণত বইয়ের একটি অধ্যায় হিসাবে একটি পর্বকে সংজ্ঞায়িত করা হয়। আধুনিক ধারাবাহিকের পর্বগুলো সাধারণত দৈর্ঘ্যে ২০ থেকে ৫০ মিনিট অবধি হয়ে থাকে।

## আরও দেখুন
* ওয়েব ধারাবাহিক
* টেলিভিশন
* নাটক
* লা কাসা দে পাপেল
* অভিনয়
* সাহিত্য
* রামলীলা
* বিয়োগান্ত নাটক

## তথ্যসূত্র

## বহিঃসংযোগ

বিষয়শ্রেণী:টেলিভিশন পরিভাষা
করিন্থিয়া ফুটবল ক্লাব অ্যাসোসিয়েশন

**করিন্থিয়া ফুটবল ক্লাব অ্যাসোসিয়েশন** (. ; এছাড়াও সংক্ষেপে **ইপিএসএনকে** নামে পরিচিত) হচ্ছে গ্রিসের করিন্থের ফুটবলের নিয়ন্ত্রক সংস্থা। এই সংস্থাটি ১৯৪৬ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের করিন্থে অবস্থিত।

এই সংস্থাটি করিন্থিয়া কাপের মতো প্রতিযোগিতার সকল কার্যক্রম পরিচালনা করে। বর্তমানে করিন্থিয়া ফুটবল ক্লাব অ্যাসোসিয়েশনের সভাপতির দায়িত্ব পালন করছেন মিখালিস শিচরিৎসিস।

## বহিঃসংযোগ
*  


বিষয়শ্রেণী:১৯৪৬-এ গ্রিসে প্রতিষ্ঠিত
বিষয়শ্রেণী:১৯৪৬-এ প্রতিষ্ঠিত ক্রীড়া সংস্থা
বিষয়শ্রেণী:গ্রিসের ক্রীড়া নিয়ন্ত্রণ সংস্থা
বিষয়শ্রেণী:গ্রিসের ফুটবল পরিচালনা পরিষদ
ব্রিটিশ ক্যারিবীয় ফুটবল অ্যাসোসিয়েশন

**ব্রিটিশ ক্যারিবীয় ফুটবল অ্যাসোসিয়েশন** (; এছাড়াও সংক্ষেপে **বিসিএফএ** নামে পরিচিত) ব্রিটিশ ক্যারিবীয়দের ফুটবলের সর্বোচ্চ নিয়ন্ত্রক সংস্থা ছিল। এই সংস্থাটি ১৯৫৭ সালের ২০শে জানুয়ারি তারিখে প্রতিষ্ঠিত হয়েছিল। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এটি ওয়েস্ট ইন্ডিজ ফেডারেশনের সদস্য ছিল না। এই সংস্থার সদর দপ্তর ব্রিটিশ ক্যারিবীয় অঞ্চলে অবস্থিত।

এই সংস্থাটি আঞ্চলিক কাপের মতো প্রতিযোগিতার সকল কার্যক্রম পরিচালনা করে। ব্রিটিশ ক্যারিবীয় ফুটবল অ্যাসোসিয়েশনের সর্বশেষ সভাপতির দায়িত্ব পালন করেছিলেন কেন্ট গাল্ট।

## তথ্যসূত্র

বিষয়শ্রেণী:ব্রিটিশ ক্যারিবীয় ফুটবল অ্যাসোসিয়েশন
বিষয়শ্রেণী:১৯৫৭-এ প্রতিষ্ঠিত ক্রীড়া সংস্থা
পেরু পেশাদার ফুটবল ক্রীড়া অ্যাসোসিয়েশন

**পেরু পেশাদার ফুটবল ক্রীড়া অ্যাসোসিয়েশন** (, ; এছাড়াও সংক্ষেপে **এডিএফপি** নামে পরিচিত) হচ্ছে পেরুর পেশাদার ফুটবলের নিয়ন্ত্রক সংস্থা। এই সংস্থাটি ১৯১২ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর পেরুর রাজধানী লিমায় অবস্থিত।

এই সংস্থাটি পেরুর পেশাদার এবং অপেশাদার লীগের মতো প্রতিযোগিতার সকল কার্যক্রম পরিচালনা করে। বর্তমানে পেরু পেশাদার ফুটবল ক্রীড়া অ্যাসোসিয়েশনের সভাপতির দায়িত্ব পালন করছেন হুলিও পাস্তোর।

## তথ্যসূত্র

## বহিঃসংযোগ
*  

বিষয়শ্রেণী:পেরু পেশাদার ফুটবল ক্রীড়া অ্যাসোসিয়েশন
বিষয়শ্রেণী:১৯১২-এ পেরুতে প্রতিষ্ঠিত
বিষয়শ্রেণী:১৯১২-এ প্রতিষ্ঠিত ক্রীড়া সংস্থা
বিষয়শ্রেণী:পেরুর ক্রীড়া নিয়ন্ত্রণ সংস্থা
বিষয়শ্রেণী:পেরুর ফুটবল পরিচালনা পরিষদ
স্কটিশ ওয়েলফেয়ার ফুটবল অ্যাসোসিয়েশন

**স্কটিশ ওয়েলফেয়ার ফুটবল অ্যাসোসিয়েশন** (; এছাড়াও সংক্ষেপে **এসডাব্লিউএফএ** নামে পরিচিত) হচ্ছে স্কটল্যান্ডের ফুটবলের নিয়ন্ত্রক সংস্থা। এই সংস্থাটি ১৯১৮ সালে প্রতিষ্ঠিত হয়েছে। এটি প্রথম বিশ্বযুদ্ধ শেষে কারখানার শ্রমিকদের মনোবল বাড়াতে গঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর স্কটল্যান্ডের হ্যাম্পডেন পার্কে অবস্থিত।

এই সংস্থাটি আঞ্চলিক কাপের মতো প্রতিযোগিতার সকল কার্যক্রম পরিচালনা করে। বর্তমানে স্কটিশ ওয়েলফেয়ার ফুটবল অ্যাসোসিয়েশনের সভাপতির দায়িত্ব পালন করছেন স্টিভেন এইটকেন।

## তথ্যসূত্র

## বহিঃসংযোগ
*  

বিষয়শ্রেণী:স্কটিশ ওয়েলফেয়ার ফুটবল অ্যাসোসিয়েশন
বিষয়শ্রেণী:১৯১৮-এ স্কটল্যান্ডে প্রতিষ্ঠিত
বিষয়শ্রেণী:১৯১৮-এ প্রতিষ্ঠিত ক্রীড়া সংস্থা
বিষয়শ্রেণী:স্কটল্যান্ডের ক্রীড়া নিয়ন্ত্রণ সংস্থা
বিষয়শ্রেণী:স্কটল্যান্ডের ফুটবল পরিচালনা পরিষদ
কুরাসাও ফুটবল অ্যাসোসিয়েশন

**কুরাসাও ফুটবল অ্যাসোসিয়েশন** (, ; এছাড়াও সংক্ষেপে **সিভিবি** নামে পরিচিত) কুরাসাওয়ের ফুটবলের নিয়ন্ত্রক সংস্থা ছিল। এই সংস্থাটি ১৯২১ সালে প্রতিষ্ঠিত হয়েছিল। এটি প্রতিষ্ঠার ১১ বছর পর ফুটবলের সর্বোচ্চ সংস্থা ফিফার সদস্যপদ লাভ করেছিল তবে ১৯৪১ সালে তাদের সদস্যপদ বাতিল হয়ে গিয়েছিল। অতঃপর ১৯৪৬ সালে সংস্থাটি পুনরায় ফিফার সদস্যপদ লাভ করেছিল, যার সাথে সংস্থাটি বিলুপ্ত হওয়ার পূর্ব পর্যন্ত সংযুক্ত ছিল। এই সংস্থার সদর দপ্তর কুরাসাওয়ে ছিল। এই সংস্থাটি ১৯৫৮ সালের ৫ই সেপ্টেম্বর তারিখে নেদারল্যান্ডস এন্টিলস ফুটবল ইউনিয়ন গঠিত হওয়ার মাধ্যমে বিলুপ্ত হয়েছে।

এই সংস্থাটি কুরাসাওের পুরুষ দলের সকল কার্যক্রম পরিচালনা করতো।

## তথ্যসূত্র

বিষয়শ্রেণী:কুরাসাও ফুটবল অ্যাসোসিয়েশন
বিষয়শ্রেণী:১৯২১-এ কুরাসাওয়ে প্রতিষ্ঠিত
বিষয়শ্রেণী:১৯২১-এ প্রতিষ্ঠিত ক্রীড়া সংস্থা
বিষয়শ্রেণী:কুরাসাওয়ের ক্রীড়া নিয়ন্ত্রণ সংস্থা
বিষয়শ্রেণী:কুরাসাওয়ের ফুটবল পরিচালনা পরিষদ
বালেনসীয় ফুটবল ফেডারেশন

**বালেনসীয় ফুটবল ফেডারেশন** (, ; এছাড়াও সংক্ষেপে **ভিএফএফ** নামে পরিচিত) হচ্ছে স্পেনের বালেনসীয় সম্প্রদায়ের ফুটবলের নিয়ন্ত্রক সংস্থা। এই সংস্থাটি ১৯০৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর স্পেনের বালেনসিয়ায় অবস্থিত।

এই সংস্থাটি পুরুষ দলের পাশাপাশি ঘরোয়া ফুটবলে কাম্পেওনাতো রেগিওনাল দে লেবান্তের মতো প্রতিযোগিতার সকল কার্যক্রম পরিচালনা করে। বর্তমানে বালেনসীয় ফুটবল ফেডারেশনের সভাপতির দায়িত্ব পালন করছেন সালবাদোর গোমার ফায়োস।

## তহ্যসুত্র

## বহিঃসংযোগ
*  

বিষয়শ্রেণী:বালেনসীয় ফুটবল ফেডারেশন
বিষয়শ্রেণী:১৯০৯-এ স্পেনে প্রতিষ্ঠিত
বিষয়শ্রেণী:১৯০৯-এ প্রতিষ্ঠিত ক্রীড়া সংস্থা
বিষয়শ্রেণী:স্পেনের ক্রীড়া নিয়ন্ত্রণ সংস্থা
বিষয়শ্রেণী:স্পেনের ফুটবল পরিচালনা পরিষদ
আর্জেন্টিনা অপেশাদার ফুটবল অ্যাসোসিয়েশন

**আর্জেন্টিনা অপেশাদার ফুটবল অ্যাসোসিয়েশন** (; এছাড়াও সংক্ষেপে **এএএমএফ** নামে পরিচিত) আর্জেন্টিনার অপেশাদার ফুটবলের নিয়ন্ত্রক সংস্থা ছিল। এই সংস্থাটি ১৯১৯ সালের ২২শে সেপ্টেম্বর তারিখে প্রতিষ্ঠিত হয়েছিল। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর আর্জেন্টিনার রাজধানী বুয়েনোস আইরেসে ছিল। ১৯২৬ সালের ২৮শে নভেম্বর তারিখে এই সংস্থাটি বিলুপ্ত হয়েছে।

এই সংস্থাটি অপেশাদার ফুটবল লীগের সকল কার্যক্রম পরিচালনা করতো। আর্জেন্টিনা অপেশাদার ফুটবল অ্যাসোসিয়েশনের সর্বশেষ সভাপতির দায়িত্ব পালন করছেন বেক্কার বারেলা।

## তথ্যসূত্র


বিষয়শ্রেণী:১৯১৯-এ আর্জেন্টিনায় প্রতিষ্ঠিত
বিষয়শ্রেণী:১৯১৯-এ প্রতিষ্ঠিত ক্রীড়া সংস্থা
বিষয়শ্রেণী:আর্জেন্টিনার ক্রীড়া নিয়ন্ত্রণ সংস্থা
বিষয়শ্রেণী:আর্জেন্টিনার ফুটবল পরিচালনা পরিষদ
আর্জেন্টিনা ফুটবল ফেডারেশন (বিলুপ্ত)

**আর্জেন্টিনা ফুটবল ফেডারেশন** (; এছাড়াও সংক্ষেপে **এফএএফ** নামে পরিচিত) আর্জেন্টিনার ফুটবলের নিয়ন্ত্রক সংস্থা ছিল। এই সংস্থাটি ১৯১২ সালের ১৪ই জুন তারিখে প্রতিষ্ঠিত হয়েছিল। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর আর্জেন্টিনার রাজধানী বুয়েনোস আইরেসে ছিল। ১৯১৪ সালের ২৩শে ডিসেম্বর তারিখে এই সংস্থাটি বিলুপ্ত হয়েছে।

এই সংস্থাটি আর্জেন্টিনার কোপা দে কোম্পেন্তেসিয়া লা নাসিওনের মতো প্রতিযোগিতার সকল কার্যক্রম পরিচালনা করতো। আর্জেন্টিনা ফুটবল ফেডারেশনের সরবসেস সভাপতির দায়িত্ব পালন করেছিলেন রিকার্দো আলদাও।

## তথ্যসূত্র

বিষয়শ্রেণী:আর্জেন্টিনা ফুটবল ফেডারেশন
বিষয়শ্রেণী:১৯১২-এ আর্জেন্টিনায় প্রতিষ্ঠিত
বিষয়শ্রেণী:১৯১২-এ প্রতিষ্ঠিত ক্রীড়া সংস্থা
বিষয়শ্রেণী:আর্জেন্টিনার ক্রীড়া নিয়ন্ত্রণ সংস্থা
বিষয়শ্রেণী:আর্জেন্টিনার ফুটবল পরিচালনা পরিষদ
আর্জেন্টিনা ফুটবল লিগ

**আর্জেন্টিনা ফুটবল লিগ** (; এছাড়াও সংক্ষেপে **এলএএফ** নামে পরিচিত) আর্জেন্টিনার ফুটবলের নিয়ন্ত্রক সংস্থা ছিল। এই সংস্থাটি ১৯৩১ সালে প্রতিষ্ঠিত হয়েছিল। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর আর্জেন্টিনার রাজধানী বুয়েনোস আইরেসে ছিল। ১৯৩৪ সালে এই সংস্থাটি বিলুপ্ত হয়েছে।

এই সংস্থাটি আর্জেন্টিনার আঞ্চলিক চ্যাম্পিয়নশিপের মতো প্রতিযোগিতার সকল কার্যক্রম পরিচালনা করতো। আর্জেন্টিনা ফুটবল লিগের সর্বশেষ সভাপতির দায়িত্ব পালন করেছিলেন তিবুর্সিও পাদিয়া।

## তথ্যসূত্র

## আরও পড়ুন
* *38 Campeones del fútbol argentino 1891-2010* by Diego Estévez - Ediciones Continente (2010) - 


বিষয়শ্রেণী:১৯৩১-এ আর্জেন্টিনায় প্রতিষ্ঠিত
বিষয়শ্রেণী:১৯৩১-এ প্রতিষ্ঠিত ক্রীড়া সংস্থা
বিষয়শ্রেণী:আর্জেন্টিনার ক্রীড়া নিয়ন্ত্রণ সংস্থা
বিষয়শ্রেণী:আর্জেন্টিনার ফুটবল পরিচালনা পরিষদ
বোশিন যুদ্ধ

**বোশিন যুদ্ধ** বা **জাপানি বিপ্লব** ছিল ১৮৬৮-১৮৬৯ সাল পর্যন্ত সংঘটিত জাপানের একটি গৃৃহযুদ্ধ। এই যুদ্ধে জাপানের রাজকীয় বাহিনী (সম্রাট মেইজি সমর্থিত)'র হাতে তোকুগাওয়া শোগুনতন্ত্র এর সামান্ত শাসকদের সম্মিলিত বাহিনী পরাজিত হয়। ফলসরূপ তোগুগাওয়ার শোগুন'রা (সামান্ত) সম্রাট মেইজির হাতে ক্ষমতা হস্তান্তর করতে বাধ্য হয় এবং মেইজি পুনর্গঠন পুরোপুরি কার্যকর হয়। ফলস্বরূপ আধুনিক জাপান ও জাপান সাম্রাজ্য এর জন্ম হয়। এই জন্য যুদ্ধটিকে অনেকে *জাপানি বিপ্লব* নামে অভিহিত করে থাকে। বোশিন যুদ্ধে মার্কিন যুক্তরাষ্ট্র ও যুক্তরাজ্য জাপানের মেইজি সরকারের এবং ফ্রান্স ও তৎকালীন জার্মান সাম্রাজ্য তোগুগাওয়া শোগুনদের পক্ষ অবলম্বন করে।

## আরো দেখুন
* জাপান সাম্রাজ্য
* মেইজি পুনর্গঠন

## তথ্যসূত্র

বিষয়শ্রেণী:জাপান জড়িত যুদ্ধ
পর্ব (দ্ব্যর্থতা নিরসন)

**পর্ব** শিরোনামটি নিম্মোক্ত নিবন্ধগুলোকে নির্দেশ করতে পারেঃ

* পর্ব
* পর্ব (জীববিজ্ঞান)
পাকিস্তান সশস্ত্র বাহিনীতে নারী

পাকিস্তান সশস্ত্র বাহিনীতে পাকিস্তান রাষ্ট্রের জন্মকাল অর্থাৎ ১৯৪৭ সালে থেকেই নারীরা যোগদান করতে পারেন তবে নারীরা শুধুমাত্র চিকিৎসা শাখায় যোগ দিতে পারতেন এবং তারা সৈনিক (সিপাহি) হিসেবে যোগদান করতে পারতেননা। কখনোই পাকিস্তান সেনাবাহিনীতে নারীদেরকে যোদ্ধা হিসেবে নেওয়া হয়নি এর কারণ হচ্ছে পাকিস্তান সেনাবাহিনীর শেকড় ব্রিটিশ ভারতীয় সেনাবাহিনীতে রয়েছে যেখানে নারীদের নেওয়া হতোনা, ঠিক সেই নিয়মই পাকিস্তান সেনাবাহিনী ধরে রেখেছিলো। পাকিস্তান সেনাবাহিনী এখনো নারীদেরকে সাধারণ সৈনিক (সিপাহি) পদে নারীদেরকে নিয়োগ প্রদান করেনা (ব্রিটিশ ঐতিহ্য অনুযায়ী)। ১৯৪৭ সাল থেকে ২০১৭ সাল পর্যন্ত পাকিস্তান সেনাবাহিনীর ইতিহাসের ৭০ বছরে মোট ৪,০০০ নারী পাকিস্তান সেনাবাহিনীতে কাজ করেছেন যাদের ৯৯ শতাংশ ডাক্তার ছিলেন। ২০২০ সালের ৩০শে জুন পাকিস্তান সেনাবাহিনীর ইতিহাসে সর্বপ্রথম নারী লেফটেন্যান্ট জেনারেল হন নিগার জোহর যিনি একজন ডাক্তার ছিলেন।

## পাকিস্তান সেনাবাহিনীতে নারী

## পাকিস্তান বিমান বাহিনীতে নারী

## পাকিস্তান নৌবাহিনীতে নারী

## ইতিহাস
রা'না লিয়াকত আলি খান (পাকিস্তানের প্রথম প্রধানমন্ত্রী লিয়াকত আলি খানের পত্নী) পাকিস্তান সেনাবাহিনীতে নারী নিয়োগের ব্যাপারে চেষ্টা করেছিলেন, পাকিস্তান সেনাবাহিনীর একেবারে শুরুর দিকে ঊর্ধ্বতন কর্মকর্তারা সব ব্রিটিশ হতেন এবং সেনাবাহিনীর সর্বাধিনায়ক ইংরেজ সেনাপতি জেনারেল ফ্র্যাঙ্ক মেসার্ভি নারীদেরকে সেনাবাহিনীতে নেওয়ার ব্যাপারে অনীহা প্রকাশ করেছিলেন কারণ ব্রিটিশ ভারতীয় সেনাবাহিনীও নারীদেরকে সেনাবাহিনীতে ভর্তি করাতোনা। রা'না লিয়াকত আলি খান 'উইমেন্স ন্যাশনাল গার্ড' নামের একটি গণনবাহিনী (মিলিশিয়া) তৈরি করেছিলেন ১৯৪৭ সালে, এখানে নারীরা সৈনিক (স্বেচ্ছাসেবী) হিসেবে ঢুকতে পারলেও তারা নিয়মিত সেনাবাহিনীর অন্তর্ভুক্ত হতে পারতোনা এবং নিয়মিত সৈন্যবাহিনীর অংশ হিসেবেও তাদেরকে গণ্য করা হতোনা কারণ ব্রিটিশরা নারীদেরকে নিতে রাজী হতোনা। ১৯৪৮ সালেই উইমেন্স ন্যাশনাল গার্ড সংস্থাটি ভেঙে দেওয়া হয়। ব্রিটিশ সেনাবাহিনীর ভারতীয় শাখায় (অর্থাৎ ব্রিটিশ ভারতীয় সেনাবাহিনী) যোগদানকারী মুসলিম নারী ডাক্তাররা নবগঠিত পাকিস্তান সেনাবাহিনীর কর্মকর্তা হিসেবে যোগ দান করেন ১৯৪৭ সালেই।

ভারত-পাকিস্তান যুদ্ধ ১৯৬৫-তে পাকিস্তানি নারীরা যুদ্ধে অংশ নেননি; যেসব নারী সেনাবাহিনীতে ছিলেন তারা সামরিক হাসপাতালগুলোতে কর্মরত ছিলেন ডাক্তার হিসেবে আর ছিলো অসামরিক নার্স। ভারত-পাকিস্তান যুদ্ধ ১৯৭১ এবং কার্গিল যুদ্ধতেও নারীদের অবস্থান ডাক্তার হিসেবেই ছিলো। নারীরা কখনোই পাকিস্তান মিলিটারি একাডেমিতে ঢোকার অনুমতি পেতেননা (এটাও ব্রিটিশ রীতি ছিলো এবং যারা ডাক্তার হিসেবে যোগদান করতেন তাদের প্রশিক্ষণ সেনা চিকিৎসা বিদ্যালয়ে হতো এবং এখনো হয়) তবে জেনারেল পারভেজ মুশাররফ ২০০৬ সালে নারীদের জন্য মিলিটারি একাডেমিতে ঢোকার সুযোগ করে দিয়েছিলেন; ২০০৬ সালে 'লেডি ক্যাডেট কোর্স' নামের একটি প্রশিক্ষণ ব্যবস্থা চালু হয়, এখানে নারীদের ইঞ্জিনিয়ার্স, ইএমই, সেনা শিক্ষা শাখা, সিগনালস শাখা, অর্ডন্যান্স শাখা, সেনা সার্ভিসেস শাখা এবং সেনা আরভি অ্যান্ড এফসি কোরে নারীদের যোগদানের জন্য ৬ মাসের প্রশিক্ষণের ব্যবস্থা করা হয়। প্রশিক্ষণ সমাপনী কুচকাওয়াজ জেনারেল পারভেজ মুশাররফ (রাষ্ট্রপতি এবং সেনাপ্রধান) ১৫ এপ্রিল ২০০৭ তারিখে পরিদর্শন করেন।

## তথ্যসূত্র

বিষয়শ্রেণী:নারী
বিষয়শ্রেণী:পাকিস্তান
বিষয়শ্রেণী:পাকিস্তান সেনাবাহিনী
বিষয়শ্রেণী:পাকিস্তানের সামরিক বাহিনী
বিষয়শ্রেণী:পাকিস্তানে নারী
মরিয়ম নওয়াজ

**মরিয়ম নওয়াজ** () হচ্ছেন পাকিস্তানের একজন রাজনীতিবিদ। ১৯৭৩ সালে জন্মগ্রহণকারী মরিয়ম পাকিস্তানের সাবেক প্রধানমন্ত্রী নওয়াজ শরীফের মেয়ে। ২০১২ সালে মরিয়ম তার বাবার দল পাকিস্তান মুসলিম লীগ (এন)-এ যোগদান করেন এবং ২০১৩ সালের প্রধানমন্ত্রী নির্বাচনে তার বাবা নওয়াজ শরীফের পক্ষে প্রচারণা চালিয়েছিলেন মরিয়ম।

## পূর্ব জীবন
মরিয়মের জন্ম লাহোরে ১৯৭৩ সালের ২৮শে অক্টোবর; তিনি বিদ্যালয় জীবন কাটান লাহোরের নামকরা স্কুল 'কনভেন্ট অব জেসাস এন্ড ম্যারি স্কুল'-এ (১৮৭৬-এ প্রতিষ্ঠিত)। চিকিৎসক হতে চাইতেন মরিয়ম তাই তিনি লাহোরের কিং এডওয়ার্ড মেডিক্যাল কলেজে ভর্তি হয়েছিলেন কিন্তু ওখানে তার মন টেকেনি; পড়াশোনা ছেড়ে দিয়েছিলেন তিনি। ১৯৯২ সালে মরিয়মের বয়স যখন ১৯ তখন তার পিতা নওয়াজ শরীফ তাকে পাকিস্তান সেনাবাহিনীর ক্যাপ্টেন সফদর আওয়ানের সঙ্গে বিয়ে দেন, বিয়ের পরে সফদর সামরিক চাকরি ছেড়ে দিয়েছিলেন। মরিয়ম পরে পাঞ্জাব বিশ্ববিদ্যালয়, লাহোর থেকে অনিয়মিত ছাত্রী হিসেবে পড়াশোনা করে ২০১২ সালে ডিগ্রি নেন। মরিয়মের দুই কন্যা সন্তান এবং এক ছেলে সন্তান আছে।

## তথ্যসূত্র

বিষয়শ্রেণী:পাকিস্তানি রাজনীতিবিদ
বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লাহোরের রাজনীতিবিদ
বিষয়শ্রেণী:অপরাধে দোষী সাব্যস্ত পাকিস্তানি রাজনীতিবিদ
বিষয়শ্রেণী:পাকিস্তানি বন্দী ও আটক
বিষয়শ্রেণী:কাশ্মীরি বংশোদ্ভূত পাকিস্তানি ব্যক্তি
বিষয়শ্রেণী:পাকিস্তান মুসলিম লীগের (এন) রাজনীতিবিদ
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:শরীফ পরিবার
বিষয়শ্রেণী:প্লাস্টিক সার্জারি
বিষয়শ্রেণী:পানামা পেপার্সে নাম থাকা ব্যক্তি
বিষয়শ্রেণী:পাকিস্তানের প্রধানমন্ত্রীর সন্তান
বিষয়শ্রেণী:পাঞ্জাব প্রাদেশিক পরিষদের সদস্য ২০২৪-২০২৯
বিষয়শ্রেণী:পাঞ্জাব, পাকিস্তানের মুখ্যমন্ত্রী
বিষয়শ্রেণী:পাঞ্জাব প্রাদেশিক পরিষদের নারী সদস্য
গুমরাহ (১৯৬৩-এর চলচ্চিত্র)

**গুমরাহ** () হচ্ছে ১৯৬৩ সালে মুক্তিপ্রাপ্ত একটি হিন্দি চলচ্চিত্র। বি. আর. চোপড়ার প্রযোজনা এবং পরিচালনায় চলচ্চিত্রটিতে মুখ্য ভূমিকায় অভিনয় করেছিলেন অশোক কুমার, সুনীল দত্ত, মালা সিনহা, নিরূপা রায় এবং শশীকলা। শশীকলা এই চলচ্চিত্রটির জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার প্রাপ্ত হয়েছিলেন।
## অভিনয়ে
*অশোক কুমার - অশোক
*সুনীল দত্ত - রাজেন্দ্র
*মালা সিনহা - মীনা
*নিরূপা রায় - কমলা
*শশীকলা - লীলা
## গানের তালিকা

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৬৩-এর চলচ্চিত্র
বিষয়শ্রেণী:১৯৬৩-এর প্রণয়ধর্মী নাট্য চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:বি. আর. চোপড়া পরিচালিত চলচ্চিত্র
বিষয়শ্রেণী:রবি সুরারোপিত চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
সাতকানিয়া (দ্ব্যর্থতা নিরসন)

**সাতকানিয়া** শব্দটি দিয়ে বোঝানো হতে পারে:
* সাতকানিয়া উপজেলা — চট্টগ্রাম জেলার একটি উপজেলা।
** সাতকানিয়া পৌরসভা — সাতকানিয়া উপজেলার অন্তর্ভুক্ত একটি পৌরসভা।
*** সাতকানিয়া — সাতকানিয়া উপজেলায় অবস্থিত একটি শহর।
** সাতকানিয়া থানা — বাংলাদেশের একটি পুলিশ থানা।
** সাতকানিয়া ইউনিয়ন — সাতকানিয়া উপজেলার একটি ইউনিয়ন।

## আরও দেখুন
*
*
আয়তোলোয়াকার্নানিয়া ফুটবল ক্লাব অ্যাসোসিয়েশন

**আয়তোলোয়াকার্নানিয়া ফুটবল ক্লাব অ্যাসোসিয়েশন** (, ; এছাড়াও সংক্ষেপে **ইপিএসএআইটিওএল** নামে পরিচিত) হচ্ছে গ্রিসের আয়তোলিয়া-আকার্নানিয়ার ফুটবলের নিয়ন্ত্রক সংস্থা। এই সংস্থাটি ১৯৬৮ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের মিসোলঙ্গিতে অবস্থিত।

এই সংস্থাটি আঞ্চলিক কাপের মতো প্রতিযোগিতার সকল কার্যক্রম পরিচালনা করে। বর্তমানে আয়তোলোয়াকার্নানিয়া ফুটবল ক্লাব অ্যাসোসিয়েশনের সভাপতির দায়িত্ব পালন করছেন পানাগিওতিস পাপাক্রিস্তোস।

## বহিঃসংযোগ
*  


বিষয়শ্রেণী:১৯৬৮-এ গ্রিসে প্রতিষ্ঠিত
বিষয়শ্রেণী:১৯৬৮-এ প্রতিষ্ঠিত ক্রীড়া সংস্থা
বিষয়শ্রেণী:গ্রিসের ক্রীড়া নিয়ন্ত্রণ সংস্থা
বিষয়শ্রেণী:গ্রিসের ফুটবল পরিচালনা পরিষদ
রোজারিনা ফুটবল লিগ

**রোজারিনা ফুটবল লিগ** (; এছাড়াও সংক্ষেপে **এলআরএফ** নামে পরিচিত) হচ্ছে আর্জেন্টিনার রোজারিওর ফুটবলের নিয়ন্ত্রক সংস্থা। এই সংস্থাটি ১৯০৫ সালে প্রতিষ্ঠিত হয়েছে। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর আর্জেন্টিনার রাজধানী রোজারিওতে অবস্থিত।

এই সংস্থাটি আঞ্চলিক লিগের মতো প্রতিযোগিতার সকল কার্যক্রম পরিচালনা করে।

## তথ্যসূত্র

## বহিঃসংযোগ
*  

বিষয়শ্রেণী:রোজারিনা ফুটবল লিগ
বিষয়শ্রেণী:১৯০৫-এ আর্জেন্টিনায় প্রতিষ্ঠিত
বিষয়শ্রেণী:১৯০৫-এ প্রতিষ্ঠিত ক্রীড়া সংস্থা
বিষয়শ্রেণী:আর্জেন্টিনার ক্রীড়া নিয়ন্ত্রণ সংস্থা
বিষয়শ্রেণী:আর্জেন্টিনার ফুটবল পরিচালনা পরিষদ
ক্যাপিটাল ফুটবল (নিউজিল্যান্ড)

**ক্যাপিটাল ফুটবল** (; এছাড়াও সংক্ষেপে **সিএফ** নামে পরিচিত) হচ্ছে নিউজিল্যান্ডের ফুটবলের নিয়ন্ত্রক সংস্থা। এই সংস্থাটি ১৮৯০ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর নিউজিল্যান্ডের রাজধানী ওয়েলিংটনে অবস্থিত।

এই সংস্থাটি ঘরোয়া ফুটবলে সেন্ট্রাল প্রিমিয়ার লীগ এবং ক্যাপিটাল ফুটবল ডাব্লিউ-লীগের মতো প্রতিযোগিতার সকল কার্যক্রম পরিচালনা করে।

## তথ্যসূত্র

## বহিঃসংযোগ
*  

বিষয়শ্রেণী:ক্যাপিটাল ফুটবল
বিষয়শ্রেণী:১৮৯০-এ নিউজিল্যান্ডে প্রতিষ্ঠিত
বিষয়শ্রেণী:১৮৯০-এ প্রতিষ্ঠিত ক্রীড়া সংস্থা
বিষয়শ্রেণী:নিউজিল্যান্ডের ক্রীড়া নিয়ন্ত্রণ সংস্থা
বিষয়শ্রেণী:নিউজিল্যান্ডের ফুটবল পরিচালনা পরিষদ
বিষয়শ্রেণী:নিউজিল্যান্ডে ফুটবল
বিষয়শ্রেণী:ওয়েলিংটনভিত্তিক ক্রীড়া
আর্জেন্টিনীয় ফুটবল লিগ

**আর্জেন্টিনীয় ফুটবল লিগ** (; এছাড়াও সংক্ষেপে **এএএফএল** নামে পরিচিত) আর্জেন্টিনার ফুটবলের প্রথম নিয়ন্ত্রক সংস্থা। এই সংস্থাটি ১৮৯১ সালের ৭ই মার্চ তারিখে প্রতিষ্ঠিত হয়েছিল। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর আর্জেন্টিনার রাজধানী বুয়েনোস আইরেসে ছিল। আনুমানিক ১৮৯১ সালের সেপ্টেম্বর মাসে এই সংস্থাটি বিলুপ্ত হয়েছে। এই সংস্থার উত্তরসূরি সংস্থা হচ্ছে আর্জেন্টিনীয় ফুটবল অ্যাসোসিয়েশন, যেটি বর্তমানে আর্জেন্টিনার সর্বোচ্চ নিয়ন্ত্রক সংস্থা।

এই সংস্থাটি স্থানীয় লিগ এবং কাপের মতো প্রতিযোগিতার সকল কার্যক্রম পরিচালনা করতো। আর্জেন্টিনীয় ফুটবল লিগের সর্বশেষ সভাপতির দায়িত্ব পালন করছেন এফএল উলি।

## তথ্যসূত্র


বিষয়শ্রেণী:১৮৯১-এ আর্জেন্টিনা প্রতিষ্ঠিত
বিষয়শ্রেণী:১৮৯১-এ প্রতিষ্ঠিত ক্রীড়া সংস্থা
বিষয়শ্রেণী:আর্জেন্টিনার ক্রীড়া নিয়ন্ত্রণ সংস্থা
বিষয়শ্রেণী:আর্জেন্টিনার ফুটবল পরিচালনা পরিষদ
দক্ষিণ ইয়েমেন ফুটবল ফেডারেশন

**দক্ষিণ ইয়েমেন ফুটবল ফেডারেশন** (; এছাড়াও সংক্ষেপে **পিডিআরওয়াইএফএফ** নামে পরিচিত) দক্ষিণ ইয়েমেনের ফুটবলের সর্বোচ্চ নিয়ন্ত্রক সংস্থা ছিল। এই সংস্থাটি ১৯৪০ সালে প্রতিষ্ঠিত হয়েছিল। এটি প্রতিষ্ঠার ২৭ বছর পর ফুটবলের সর্বোচ্চ সংস্থা ফিফার সদস্যপদ লাভ করেছিল, এর পাশাপাশি প্রতিষ্ঠার ৩২ বছর পর ১৯৭২ সালে সংস্থাটি তাদের আঞ্চলিক সংস্থা এএফসির সদস্যপদ লাভ করেছিল; ১৯৯০ সালে দক্ষিণ ইয়েমেন ফুটবল ফেডারেশন বিলুপ্ত হওয়ার পূর্ব পর্যন্ত উভয় সংস্থার সদস্য ছিল। এই সংস্থার সদর দপ্তর দক্ষিণ ইয়েমেনে অবস্থিত ছিল।

এই সংস্থাটি দক্ষিণ ইয়েমেনের পুরুষ, মহিলা এবং অনূর্ধ্ব-২৩ দলের পাশাপাশি ঘরোয়া ফুটবলে ইয়েমেনি লিগ, ইয়েমেনি প্রেসিডেন্ট কাপ এবং ইয়েমেনি সুপার কাপের মতো প্রতিযোগিতার সকল কার্যক্রম পরিচালনা করতো।

## তথ্যসূত্র

বিষয়শ্রেণী:দক্ষিণ ইয়েমেন ফুটবল ফেডারেশন
বিষয়শ্রেণী:১৯৪০-এ দক্ষিণ ইয়েমেনে প্রতিষ্ঠিত
বিষয়শ্রেণী:১৯৪০-এ প্রতিষ্ঠিত ক্রীড়া সংস্থা
বিষয়শ্রেণী:দক্ষিণ ইয়েমেনের ক্রীড়া নিয়ন্ত্রণ সংস্থা
বিষয়শ্রেণী:দক্ষিণ ইয়েমেনের ফুটবল পরিচালনা পরিষদ
বিষয়শ্রেণী:এএফসির সদস্য
বিষয়শ্রেণী:১৯৪০-এ এশিয়ায় প্রতিষ্ঠিত
সাদ্দাম কামেল

**সাদ্দাম কামেল হাসান আল-মজিদ** (; ১ জুলাই ১৯৬০ - ২৩ ফেব্রুয়ারি ১৯৯৬) ছিলেন ক্ষমতাচ্যুত ইরাকি রাষ্ট্রপতি সাদ্দাম হুসেনের দ্বিতীয় মামাতো ভাই এবং জামাতা। তিনি খণ্ডকালীন অভিনেতাও ছিলেন।

## জীবনী
তিনি রানা হুসেনের সাথে বিবাহবন্ধনে আবদ্ধ হয়েছিলেন এবং তিনি হুসেন কামেল আল-মজিদের ভাই (যিনি সাদ্দামের এক মেয়ে রাঘাদ হুসেনের সাথেও বিবাহবন্ধনে আবদ্ধ ছিলেন)। তিনি এক সময় রিপাবলিকান গার্ডের প্রধান হিসেবেও দায়িত্ব পালন করেছিলেন।

১৯৮৬ সালে সাদ্দাম হুসেনের পুত্র কুসায় হুসেনের সমর্থনে তিনি এই পদ থেকে সরে যান। কুসায় তখন সংখ্যাগরিষ্ঠতায় এসেছিলেন। ইরাকি নেতা সাদ্দাম হুসেনের সাথে তার সাদৃশ্য থাকার কারণে, তিনি সাদ্দাম হুসেনের প্রথম জীবন এবং ক্ষমতায় ওঠার উপর ভিত্তি করে নির্মিত প্রচারমূলক চলচ্চিত্র *দ্য লং ডেয়েস* ছবিতে সাদ্দাম হুসেনের ভূমিকায় অভিনয় করেছিলেন। ১৯৯৫ সালে, তিনি ইরাক থেকে তার ভাই এবং তাদের স্ত্রীদের থেকে বিচ্ছিন্ন হয়েছিলেন। তার ভাই ইউনস্কোম, সিআইএ এবং এমআই সিক্স কে ইরাকের গণ-বিধ্বংসী অস্ত্র সম্পর্কে তথ্য দিয়েছিল।

১৯৯৬ সালে, তাদের কৃতকর্মের জন্য তাদেরকে ক্ষমা করা হয়েছে বিশ্বাস করে তারা ইরাক ফিরে এসেছিল; তবে, ভাইরা তার বংশের অন্য সদস্যদের বা সাদ্দামের অনুগত সৈন্যদের সাথে ফিরে আসার পরপরই দীর্ঘায়িত বন্দুক যুদ্ধে মারা গিয়েছিল। 

## আরও দেখুন

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:ইরাকের ইতিহাস
রাঘাদ হুসাইন

থাম্ব|১৯৮০ এর দশকের মাঝামাঝির দিকে সাদ্দাম হুসেনের পরিবারের পারিবারিক ছবি। রাঘাদকে উপরের ডান দিক থেকে একটি শিশুকে বহন করতে দেখা যাচ্ছে।
**রাঘাদ সাদ্দাম হুসাইন** (; জন্ম ২ সেপ্টেম্বর ১৯৬৮) ইরাকের প্রাক্তন রাষ্ট্রপতি সাদ্দাম হুসেনের জ্যেষ্ঠ কন্যা।

## জীবনী
১৯৮৩ সালে রাঘাদ হুসাইনের বিয়ে হয়েছিল হুসেন কামেল আল-মজিদের সাথে, তিনি ছিলেন হাই-প্রোফাইল ইরাকি  দলত্যাগী, যিনি ইউএনএসসিওএম, সিআইএ এবং এমআই কে গণ-বিধ্বংসী অস্ত্রের গোপনীয় তথ্য দিয়েছিলেন। আল-মজিদ ও তার ভাইকে তাদের সহ-বংশের সদস্যরা হত্যা করেছিল, যারা তাদের বিশ্বাসঘাতক ঘোষণা করেছিল। সাদ্দাম হুসাইন অভিযোগ করেছেন যে তিনি আল-মাজিদ এবং তার ভাই উভয়কে ক্ষমা করে দিলেও তারা সমস্ত পদ হারাবেন এবং কোনও সুরক্ষা পাবেন না। হুসেনের বোন রানা হুসেন আল-মাজিদের ভাই সাদ্দাম কামেলকে বিয়ে করেছিলেন, যিনিও একই পরিণতি ভোগ করেছিলেন।

হুসাইন ও আল-মাজিদের পাঁচটি সন্তান হয়েছিল: তিন পুত্র- আলী, সাদ্দাম ও ওয়াহেজ; এবং দুই কন্যা- হারীর ও বানান।

২০০৩ সালে তিনি এবং অনেক বিশিষ্ট ইরাকি বাথবাদীরা জর্ডানে পালিয়ে গিয়েছিলেন। সেখানে রাজা দ্বিতীয় আব্দুল্লাহ তার ব্যক্তিগত সুরক্ষা দিয়েছিলেন।

## তথ্যসূত্র

বিষয়শ্রেণী:ইরাকি সুন্নি মুসলিম
বিষয়শ্রেণী:জীবিত ব্যক্তি
বিষয়শ্রেণী:রাষ্ট্রপ্রধানের সন্তান
বিষয়শ্রেণী:১৯৬৮-এ জন্ম
বিষয়শ্রেণী:সন্ত্রাসের অভিযোগে পলাতক
বিষয়শ্রেণী:ইরাকি অপরাধী
বিষয়শ্রেণী:ইরাকের রাষ্ট্রপতির সন্তান
লীপা উপত্যকা

**লীপা উপত্যকা** () পাকিস্তানের আজাদ জম্মু ও  কাশ্মীরের হাতিয়ান বালা জেলায় অবস্থিত একটি আবাদযোগ্য উপত্যকা। এটি রাজধানী শহর মুজাফফরাবাদ থেকে প্রায়  দূরে অবস্থিত। উপত্যকাটি নওকোট, কাশিরকোট, দাও খান, লীপা এবং চানানিয়ান সেক্টরে বিভক্ত।

## ইতিহাস
লীপা উপত্যকাটি পূর্বে জম্মু ও কাশ্মীরের কুপওয়ারা জেলার কর্ণা তেহসিলের অংশ ছিল। উপত্যকাটি এখন পাকিস্তানের আজাদ কাশ্মীরের ঝিলাম উপত্যকা জেলার অন্তর্ভুক্ত। এটি দুটি প্রতিবেশী দেশগুলোর মধ্যে বিরোধের ক্ষেত্র হয়ে দাঁড়িয়েছে।

## জনসংখ্যা
লীপা উপত্যকার জনসংখ্যা প্রায় ৮০,০০০।

## ভূগোল
লীপা উপত্যকাটি সমুদ্রপৃষ্ঠ থেকে ১০,০০০ ফুট (৩,০০০ মিটার) উপরে অবস্থিত। সারা বছর ধরে নিয়মিত তুষারপাত হয়।

ধান এবং আপেলের ক্ষেতগুলি পুরো উপত্যকায় ঘন ঘন পাওয়া যায়। জম্মু ও কাশ্মীর থেকে পৃথককারী নিয়ন্ত্রণ রেখাটি পূর্ব থেকে পশ্চিমে উপত্যকায় দাঁড়িয়ে দেখা যায়। গ্রীষ্মে এর সবুজ সবুজ নদীর ক্ষেত এবং সাধারণ কাঠের কাশ্মীরি বাড়িগুলো পর্যটকদের কাছে একটি অসাধারণ দৃশ্য উপস্থাপন করে।

## ভাষা
উপত্যকায় যে প্রধান ভাষা বলা হয় তা হল কাশ্মীরি, এর পরে হিন্দকো, পাহাড়ি-পথওয়ারি এবং গোজারি রয়েছে।
## তথ্যসূত্র

## বহিঃসংযোগ
*https://ajktourism.gov.pk/leepa-valley 
*Leepa Valley - Emerging Pakistan 
*

## আরও দেখুন
*আজাদ কাশ্মীরের পর্যটন

বিষয়শ্রেণী:ঝিলাম উপত্যকা জেলা
বিষয়শ্রেণী:আজাদ কাশ্মীরের উপত্যকা
সাহরাউই আরব গণতান্ত্রিক প্রজাতন্ত্র

**সাহরাউই আরব গণতান্ত্রিক প্রজাতন্ত্র** পশ্চিম মাগরেবে অবস্থিত একটি আংশিক স্বীকৃত ডি-ফ্যাক্টো সার্বভৌম রাষ্ট্র। রাষ্ট্রটি পশ্চিম সাহারার অ-স্বশাসিত অঞ্চলকে নিজের বলে দাবি করে এবং সেই অঞ্চলটির পূর্বতম এক-পঞ্চমাংশ নিয়ন্ত্রণ করে। পশ্চিম সাহারা ১৮৮৪ সাল থেকে ১৯৭৫ সাল পর্যন্ত একটি স্পেনীয় উপনিবেশ (পরে বিদেশে একটি প্রদেশ) হিসাবে স্পেনীয় সাহারা নামে পরিচিত ছিল। এসএডিআর হল দুটি আফ্রিকান রাষ্ট্রের মধ্যে একটি যেখানে স্পেনীয় ভাষা একটি তাৎপর্যপূর্ণ ভাষা, অন্যটি হল নিরক্ষীয় গিনি।

এসএডিআর-এর ঘোষণা পলিসিরিও ফ্রন্টের (একটি প্রাক্তন সমাজতান্ত্রিক মুক্তি শক্তি, যা তার আদর্শিক ও রাজনৈতিক মতামতকে সংস্কার করেছে) দ্বারা পশ্চিম সাহারার বীর লেহেলুতে করা হয়। এসএডিআর সরকার তার দাবির প্রায় ২০-২৫% অঞ্চল নিয়ন্ত্রণ করে। রাষ্ট্রটি তার নিয়ন্ত্রণাধীন অঞ্চলগুলিকে *মুক্ত অঞ্চল* বা *ফ্রি জোন* হিসাবে উল্লেখ করে। মরক্কো বাকী বিতর্কিত অঞ্চল নিয়ন্ত্রণ ও পরিচালনা করে এবং এই ভূমিভাগকে তার দক্ষিণ প্রদেশ বলে অভিহিত করে। এসএডিআর সরকার মরক্কোর-অধীনস্থ অঞ্চলটিকে দখলকৃত অঞ্চল হিসাবে বিবেচনা করে, অন্যদিকে মরক্কো এসএডিআর-এর দ্বারা নিয়ন্ত্রিত অনেক ক্ষুদ্র অঞ্চলটিকে বাফার অঞ্চল হিসাবে বিবেচনা করে। এসএডিআর-এর দাবী করা রাজধানীটি হল পশ্চিমের সাহারার সাবেক রাজধানী লাআয়ূন, অস্থায়ী রাজধানী ২০০৮ সালে বীর লেহেলু থেকে টিফারিটিতে স্থানান্তরিত হয়। সরকারের আসনটি আলজেরিয়ার টিনডাউফের সাহরাউই শরণার্থী শিবিরে অবস্থিত।

এসএডিআর রাষ্ট্রসংঘের ৩১ টি রাষ্ট্রের সাথে কূটনৈতিক সম্পর্ক বজায় রেখেছে এবং এটি আফ্রিকান ইউনিয়নের পূর্ণ সদস্য।

## তথ্যসূত্র

## বহিঃসংযোগ

বিষয়শ্রেণী:আফ্রিকার রাষ্ট্র
বিষয়শ্রেণী:পশ্চিম সাহারা
বিষয়শ্রেণী:একদলীয় রাষ্ট্র
বিষয়শ্রেণী:আফ্রিকান ইউনিয়নের সদস্য রাষ্ট্র
বিষয়শ্রেণী:স্পেনীয় ভাষী রাষ্ট্র ও অঞ্চল
বিষয়শ্রেণী:প্রাক্তন স্পেনীয় উপনিবেশ
বিষয়শ্রেণী:১৯৭৬-এ প্রতিষ্ঠিত রাষ্ট্র ও অঞ্চল
বিষয়শ্রেণী:পশ্চিম সাহারার ভূগোল
বিষয়শ্রেণী:আরবিভাষী দেশ ও অঞ্চল
বিষয়শ্রেণী:সীমিত স্বীকৃতির রাষ্ট্র
আল-আন্দালুস মসজিদ (আন্দালুসিয়া)

**আল-আন্দালুস মসজিদ** () হলো মালাগা, আন্দলুসিয়া, স্পেনের আরোইও দেল কোয়ার্টো শহরের নিকটে অবস্থিত মসজিদ।

## স্থাপত্য
মসজিদটি ৪,০০০ বর্গমিটার এবং এর দুটি প্রবেশপথ রয়েছে, একটি পুরুষদের জন্য এবং অন্যটি মহিলাদের জন্য। এর একটি কিন্ডারগার্টেন, ২০০ জনের একটি অডিটোরিয়াম, তিনটি প্রার্থনা কক্ষ, শ্রেণিকক্ষ, গ্রন্থাগার রয়েছে এবং আরবি ক্লাসগুলো অন্যান্য সেবার মধ্যে শেখানো হয়। মসজিদটিতে ১,০০০ মুসল্লির স্থান সংকুলান হয় যা এটিকে ইউরোপের বৃহত্তম মসজিদগুলোর মধ্যে একটি করে তুলেছে।

মসজিদের মিনারটি ২৫ মিটার উঁচু।

## চিত্রশালা

File:Entrance al-Ándalus Mosque.jpg|মসজিদটির প্রবেশপথ
File:Al Andalus Mosque.JPG|মসজিদটির মিনার
File:Mezquita de al-Ándalus interior.jpg|মসজিদটির অভ্যন্তরীণ অংশ
File:Mihrab al-Ándalus Mosque.jpg|মসজিদটির মিহরাব
File:Minaret Málaga.jpg|মসজিদটি এবং এর মিনারের দৃশ্য


## তথ্যসূত্র

## বহিঃসংযোগ

* beautifulmosque.com-এ আল-আন্দালুস মসজিদ 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:স্পেনের মসজিদ
বিষয়শ্রেণী:স্পেনের সুন্নি মসজিদ
লাভ (চলচ্চিত্র)

***লাভ*** (ইংরেজি বানান: *Loev*, উচ্চারণ: *লাভ*; অনুবাদ: ভালোবাসা) হল সুধাংশু সারিয়া রচিত ও পরিচালিত এবং ২০১৫ সালে মুক্তিপ্রাপ্ত একটি ভারতীয় প্রণয়ধর্মী ড্রামা চলচ্চিত্র। ছবিটিতে মুখ্য ভূমিকায় দুই বন্ধুর চরিত্রে অভিনয় করেন ধ্রুব গণেশ ও শিব পণ্ডিত। ছবির মূল উপজীব্য এক সপ্তাহান্তে এই দুই বন্ধুর পশ্চিমঘাট পর্বতমালা ভ্রমণ এবং সেখানে তাদের পারস্পরিক জটিল আবেগপ্রবণ ও যৌন সম্পর্কের উপর আলোকপাত। এটিই ধ্রুব গণেশ অভিনীত শেষ চলচ্চিত্র; ছবিটি মুক্তির আগেই তিনি যক্ষ্মা রোগে আক্রান্ত হয়ে মারা যান। সিদ্ধার্থ মেনন ও ঋষভ চড্ডা এই ছবিতে দু’টি পার্শ্বচরিত্রে অভিনয় করেছিলেন। ছবির শিরোনামটি ইংরেজি *love* শব্দের উদ্দেশ্যপ্রণোদিত অশুদ্ধিকরণ।

সুধাংশু সারিয়া তাঁর মুক্তি না পাওয়া ছবি *আই অ্যাম হিয়ার*-এর খসড়া প্রস্তুত করতে করতেই নিজের ব্যক্তিগত অভিজ্ঞতা থেকে প্রচুর উপাদান সংগ্রহ করে *লাভ* ছবির চিত্রনাট্য রচনা করেন। ছবিটির গ্রহণযোগ্যতা সম্পর্কে তাঁর সন্দেহ থাকলেও আরফি লাম্বা ও ক্যাথারিন সাকেল ছবিটি প্রযোজনা করতে এগিয়ে আসেন। ছবির প্রিন্সিপল ফোটোগ্রাফির কাজ চলে মহাবালেশ্বর, উপদ্বীপীয় ভারতের পশ্চিমঘাট পর্বতমালা ও মুম্বইতে। ২০১৪ সালের গ্রীষ্মে ১৬ দিনে সিনেম্যাটোগ্রাফার শেরি কৌক ২কে রেজোলিউশনে ছবিটি শ্যুট করেন। ক্রাউডফান্ডিং ও খরচ কমানোর বিভিন্ন পদক্ষেপ গ্রহণ করে মাত্র দশ লক্ষ মার্কিন ডলারের বাজেটে ছবিটি নির্মিত হয়।

২০১৫ সালে এস্তোনিয়ায় টলইন ব্ল্যাক নাইটস চলচ্চিত্র উৎসবে ছবিটির বিশ্ব প্রিমিয়ার আয়োজিত হয়। ২০১৬ সালে সাউথ বাই সাউথওয়েস্ট চলচ্চিত্র উৎসবে ছবিটির উত্তর আমেরিকান প্রিমিয়ার আয়োজিত হয়। সেই বছরই মুম্বই আন্তর্জাতিক চলচ্চিত্র উৎসবে ভারতে ছবিটির প্রথম প্রিমিয়ার আয়োজিত হয়। প্রতিটি উৎসবেই ছবিটি সমালোচক ও দর্শকমণ্ডলীর প্রশংসা অর্জন করে। বিশেষভাবে প্রশংসিত হয় ছবির চিত্রনাট্য এবং শিব পণ্ডিত ও ধ্রুব গণেশের অভিনয়। ছবিটিতে ভারতের সমকামী সম্পর্কের অগতানুগতিক ও নতুন দিকগুলি তুলে ধরা হয়েছে, ভাষ্যকারগণ তারও প্রশংসা করেন। ২০২৬ সালে তেল আবিব আন্তর্জাতিক চলচ্চিত্র উৎসবে *লাভ* ছবিটি শ্রেষ্ঠ কাহিনিচিত্র বিভাগে অডিয়েন্স অ্যাওয়ার্ড জয় করে। ২০১৭ সালের ১ মে নেটফ্লিক্সে ছবিটি মুক্তি পায়।

## পুরস্কার ও মনোনয়ন

## তথ্যসূত্র

## বহিঃসংযোগ
*
* 

বিষয়শ্রেণী:২০১৫-এর চলচ্চিত্র
বিষয়শ্রেণী:২০১৫-এর রোম্যান্টিক ড্রামা চলচ্চিত্র
বিষয়শ্রেণী:ইংরেজি ভাষার ভারতীয় চলচ্চিত্র
বিষয়শ্রেণী:মহারাষ্ট্রের প্রেক্ষাপটে চলচ্চিত্র
বিষয়শ্রেণী:পুরুষ সমকামিতা-সংক্রান্ত চলচ্চিত্র
বিষয়শ্রেণী:ভারতীয় রোড ড্রামা চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় স্বাধীন চলচ্চিত্র
বিষয়শ্রেণী:ভারতীয় এলজিবিটি-সংক্রান্ত চলচ্চিত্র
বিষয়শ্রেণী:ভারতীয় রোম্যান্টিক ড্রামা চলচ্চিত্র
বিষয়শ্রেণী:এলজিবিটি-সংক্রান্ত রোম্যান্টিক ড্রামা চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১৫-এর স্বাধীন চলচ্চিত্র
বিষয়শ্রেণী:মহারাষ্ট্রের পটভূমিতে চলচ্চিত্র
বিষয়শ্রেণী:সমকামী পুরুষ সম্পর্কিত চলচ্চিত্র
বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
দিনাজপুর-৭

**দিনাজপুর-৭** আসন ছিল বাংলাদেশের জাতীয় সংসদের নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের আসন ছিল।

## সীমানা

## ইতিহাস
দিনাজপুর-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।

## নির্বাচিত সাংসদ

## নির্বাচন

## তথ্যসূত্র

বিষয়শ্রেণী:দিনাজপুর জেলার জাতীয় সংসদীয় বিলুপ্ত আসন
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:১৯৮৪-এ বিলুপ্ত
শরীফ মুর্তজা

**আবুল ক়াসিম ʿআলী ইবনে হ়োসেন আশ-শরীফ় আল-মুর্তদ়া** (; ৯৬৫ – ১০৪৪ খ্রি.), যিনি সাধারণভাবে **শরীফ মুর্তজা** (), **সৈয়দ মুর্তজা** বা **আলম আল-হুদা** নামে অধিক পরিচিত, ছিলেন একজন প্রখ্যাত শিয়া মুসলিম পণ্ডিত। তিনি ছিলেন শেখ মুফীদের অন্যতম শিক্ষার্থী এবং নাহজুল বালাগার সংকলনকারী শরীফ রাজীর বড় ভাই। তিনি বুঈ রাজবংশের শাসনামলে জীবিত ছিলেন। এটি ছিল আরবি সাহিত্যের স্বর্ণযুগ এবং তাঁর সমসাময়িক যুগের বিখ্যাত কবিদের মধ্যে আল মুতানাব্বি ও আল-মা’আরি ছিলেন উল্লেখযোগ্য।

## তথ্যসূত্র

বিষয়শ্রেণী:১০ম শতাব্দীর আরব ব্যক্তি
বিষয়শ্রেণী:১১শ শতাব্দীর আরব ব্যক্তি
বিষয়শ্রেণী:ইরাকি শিয়া মুসলিম
বিষয়শ্রেণী:শিয়া মুসলিম পণ্ডিত
বিষয়শ্রেণী:ইসনা আশারিয়া
বিষয়শ্রেণী:হাশেমীয় ব্যক্তি
বিষয়শ্রেণী:৯৬০-এর দশকে জন্ম
বিষয়শ্রেণী:১০৪৪-এ মৃত্যু
বিষয়শ্রেণী:১১শ শতাব্দীর ইসলামের মুসলিম পণ্ডিত
হাটহাজারী (দ্ব্যর্থতা নিরসন)

**হাটহাজারী** শব্দটি দিয়ে বোঝানো হতে পারে:
* হাটহাজারী উপজেলা — চট্টগ্রাম জেলার একটি উপজেলা।
** হাটহাজারী পৌরসভা — হাটহাজারী উপজেলার অন্তর্ভুক্ত একটি পৌরসভা। 
*** হাটহাজারী — হাটহাজারী উপজেলায় অবস্থিত একটি শহর।
** হাটহাজারী থানা — বাংলাদেশের একটি পুলিশ থানা।
** হাটহাজারী ইউনিয়ন — হাটহাজারী উপজেলার একটি ইউনিয়ন।

## আরও দেখুন
*
*
আতঙ্ক (২০১০-এর চলচ্চিত্র)

**আতঙ্ক** () শুভম পরিচালিত একটি ভারতীয় বাংলা চলচ্চিত্র । চলচ্চিত্রটি ২০১০ সালে মুক্তি পেয়েছিল ।

## কাহিনী
পরমহংস একজন সাধারণ মানুষ যিনি তাঁর পরিবার নিয়েছিলেন এবং দেশভাগের সময় ভারতে এসেছিলেন। তিনি তার পরিবার নিয়ে সীমান্তবর্তী অঞ্চলে থাকতেন। হঠাৎ একটি দুর্ঘটনা তাকে এমন পরিস্থিতিতে ফেলেছিল যে তাকে এলাকার নেতা হতে হয়েছিল। তিনি বড়বাবা নামে পরিচিত হন। তিনি সমান্তরাল প্রশাসনের শাসন করছিলেন। হঠাৎ সেই অঞ্চলটিতে জৈবিক অস্ত্র দ্বারা আক্রমণ করা হয়েছিল। ধর্মীয় মৌলবাদীদের সহায়তায় সন্ত্রাস ছড়িয়ে পড়ে। ইরফান একজন সৎ পুলিশ কর্মকর্তা ।তিনি মামলাটি সমাধানের জন্য অনেক চেষ্টা করেছিলেন কিন্তু তিনি ব্যর্থ হন। প্রত্যেকেই বড়বাবা কে অপরাধী বলে ভেবেছিল কিন্তু তার বিরুদ্ধে কেউ প্রমাণ পায়নি। পরে বড়বাবা উদ্যোগ নেন এবং রাজার সহায়তায় তিনি মূল অপরাধী ভাইরাসকে আবিষ্কার করেছিলেন। কারণ রাজা ভাইরাসের মত একইরকম দেখতে ছিল।

## অভিনয়
* রঞ্জিত মল্লিক -বড় বাবা/পরমহংস
* রচনা বন্দ্যোপাধ্যায়- ঝুমঝুমি
* রনিত রায়- রাজা/ভাইরাস/আকিল
* পাপিয়া অধিকারী
* শ্রীলা মজুমদার- বড় বাবার স্ত্রী/মল্লিকা
* বাদশা মৈত্র- পুলিশ অফিসার ইরফান
* রমাপ্রসাদ বণিক-রহমান
* দুলাল লাহিড়ী- ইরফানের বস
* মৃনাল মুখার্জি
* অন্তরা বিশ্বাস - ইরফানের প্রেমিকা/ইরফানের বসের মেয়ে
* সোহম চক্রবর্তী
* প্রেমজিৎ
* শুভঙ্কর
* জর্জ বেকার
* গৌরি শঙ্কর পান্ডা
* অমরনাথ মুখার্জী
* অরিন্দম ঘোষ
* সুখরঞ্জন
* আব্বাস

## তথ্যসূত্র

## বহিঃসংযোগ
* ইউটিউবে আতঙ্ক চলচ্চিত্র

বিষয়শ্রেণী:২০১০-এর চলচ্চিত্র
বিষয়শ্রেণী:২০১০-এর ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
জাফর আহমদ নিজামি

**জাফর আহমদ নিজামি** (২৫ নভেম্বর ১৯৩৯ - ২৩ এপ্রিল ২০০৯) ছিলেন একজন ভারতীয় ইসলামি পণ্ডিত, কবি ও লেখক। তিনি জামিয়া মিলিয়া ইসলামিয়ায় প্রায় ৩০ বছর যাবৎ রাষ্ট্রবিজ্ঞানের অধ্যাপক হিসেবে দায়িত্ব পালন করেন এবং *মেমারান-ই-জামিয়া*, *হিন্দুস্তান কে চাঁদ সিয়াসি রাহনুমা*, *মাওলানা আজাদ কি কাহানি* এবং *তারিখ-ই-হিন্দ: আহদ-ই-জাদীদের* মত বই রচনা করেন।
## জীবনী
জাফর আহমদ নিজামি ১৯৩৩ সালের ২৫ নভেম্বর রাজস্থানের প্রতাপগড়ে জন্মগ্রহণ করেন। তিনি উজ্জৈনের বিক্রম বিশ্ববিদ্যালয় থেকে ইংরেজি (১৯৫৯) এবং রাষ্ট্রবিজ্ঞানে (১৯৬১) এম.এ ডিগ্রী লাভ করেন। তিনি জাওরা, রৎলাম, সেহোরে ও দাতিয়া কলেজে প্রভাষক হিসেবে শিক্ষকতা করেন এবং এরপর জামিয়া মিলিয়া ইসলামিয়ায় চলে যান যেখানে তিনি রাষ্ট্রবিজ্ঞান বিভাগে অধ্যাপক হিসেবে শিক্ষকতা করেন। পরবর্তিতে তিনি এর প্রধান অধ্যাপকের দায়িত্ব পালন করেন। তিনি নয়া দিল্লির "ইনস্টিটিউট অফ অবজেক্টিভ স্টাডিজ"-এর পরিচালক হিসেবেও দায়িত্ব পালন করেন। তিনি ২০০১ সালে জামিয়া মিলিয়া ইসলামিয়া থেকে অবসর গ্রহণ করেন। তিনি ২৩ এপ্রিল ২০০৯ সালে দিল্লির এসকর্টস হাসপাতালে মারা যান।

## রচনাবলী
তার রচনাবলীর মধ্যে অন্তর্ভুক্ত:
**মেমারান-ই-জামিয়া* 
**হিন্দুস্তান কে চাঁদ সিয়াসি রাহনুমা* 
**মাওলানা আজাদ কি কাহানি* 
**তারিখ-ই-হিন্দ: আহদ-ই-জাদীদ* 
**আধুনিক ভারতের নির্মাতা: হাকিম আজমল খান* 
**ড. জাকির হোসেন: একটি শৈল্পিক জীবনী* 
**কালমি খাকে* 
**আজাদী-ই-হিন্দ কি জাদ্দ ও জাহ্দ মে মুসলিমোঁ কা কিরদার* (খণ্ড ১) 
**জামায়াতে ইসলামী: বিচ্ছিন্নতাবাদের নেতা*

## গ্রন্থপঞ্জি
নিম্নলিখিত গবেষণা অধ্যয়নগুলি জাফর আহমদ নিজামির দ্বারা পরিচালিত কয়েকটি:

*মদনমোহন বর্মা রচিত *গণআন্দোলনের গান্ধী কৌশল*।
*মোহাম্মদ আলী নাসির হোমোদ রচিত *ইসলামের কূটনীতি*।
*সুমন চৌধুরী রচিত *আসিয়ান গণনার সাথে ভারতের রাজনৈতিক ও অর্থনৈতিক সহযোগিতানিয়ে একটি গবেষণা*।

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:১৯৬১-এ শিক্ষা
বিষয়শ্রেণী:ভারতীয় ইসলাম ধর্মীয় নেতা
বিষয়শ্রেণী:রাজস্থানের ব্যক্তি
বিষয়শ্রেণী:রাজস্থানি ব্যক্তি
বিষয়শ্রেণী:ভারতীয় মুসলিম
বিষয়শ্রেণী:১৯৩৩-এ জন্ম
বিষয়শ্রেণী:ভারতের উর্দু লেখক
বিষয়শ্রেণী:জামিয়া মিলিয়া ইসলামিয়ার শিক্ষক
২০২১ বাংলাদেশ প্রিমিয়ার লিগ (ফুটবল)

**২০২১ ফুটবল প্রিমিয়ার লিগ** বাংলাদেশ ফুটবল ফেডারেশন কর্তৃক আয়োজিত বাংলাদেশী ফুটবলের শীর্ষ স্তরের লিগ বাংলাদেশ ফুটবল প্রিমিয়ার লিগের ত্রয়োদশ মৌসুম ছিল। এই মৌসুমে ১৩টি দল প্রতিদ্বন্দ্বিতা করেছে। ২০২০–২১ মৌসুমের জন্য নির্ধারিত সময়ের প্রায় ১০ মাস পর ২০২১ সালের ১৩ই জানুয়ারি তারিখে এই মৌসুমটি শুরু হয়ে ২০শে সেপ্টেম্বর তারিখে সমাপ্ত হয়েছে।

বসুন্ধরা কিংস এই লিগের বর্তমান চ্যাম্পিয়ন, যারা ২০১৮–১৯ মৌসুমে প্রথমবারের মতো শিরোপা জয়লাভ করেছিল। এই মৌসুমে ৬৫ পয়েন্ট অর্জন করে বসুন্ধরা কিংস টানা দ্বিতীয়বারের মতো শিরোপা জয়লাভ করতে সক্ষম হয়েছে।

## দল
### উন্নয়ন ও অবনমন

### স্টেডিয়াম এবং অবস্থান

#### অতিরিক্ত মাঠ
কোভিড-১৯ এর বৈশ্বিক মহামারীর দ্রুত বৃদ্ধির কারণে বাংলাদেশ সরকার কর্তৃক দেশব্যাপী লকডাউন প্রদানের ফলে বাংলাদেশ ফুটবল ফেডারেশন রাজধানীর বাইরে ম্যাচ আয়োজন বন্ধ করে দিয়েছিল। বঙ্গবন্ধু জাতীয় স্টেডিয়ামের উপর হতে চাপ কমানোর জন্য ২০তম পর্বে বীর শ্রেষ্ঠ শহীদ সিপাহী মোস্তফা কামাল স্টেডিয়াম এবং ২১তম পর্বে হতে ম্যাচ আয়োজনের জন্য বাংলাদেশ আর্মি স্টেডিয়াম ব্যবহার করা হয়েছে।

### কর্মকর্তা এবং পৃষ্ঠপোষক

## পয়েন্ট তালিকা

## ফলাফল

### পর্ব অনুযায়ী অবস্থান

## তথ্যসূত্র

বিষয়শ্রেণী:২০২০-এ বাংলাদেশী ফুটবল
বিষয়শ্রেণী:বাংলাদেশ ফুটবল লিগের মৌসুম
বিষয়শ্রেণী:২০২১-এ বাংলাদেশী ফুটবল